Legal Document

Category: 1967

Text:
7. ΒΑΣΙΛΙΚΟΝ ΔΙΑΤΑΓΜΑ της 9/18 Ιουν. 1938 Περί συστάσεως Ζ΄ Τελωνείου Εισαγωγής Πειραιώς, καθορισμού οργανικής συνθέσεως και αρμοδιότητος αυτού. Άρθρον 1 Συνιστάται παρά τη Διευθύνσει των Τελωνείων Πειραιώς Τελωνείον Α΄ τάξεως, υπό την ονομασίαν Ζ΄ Τελωνείον Εισαγωγής. Άρθρον 3. Το Τελωνείον τούτο περιλαμβάνει την υπηρεσίαν επί του Τομέως Α-Β, της περιοχής αποβιβάσεως των ζώων, ως και της των Σιλό αποσπωμένων εκ του Β΄ Τελωνείου Εισαγωγής Πειραιώς. Αποτελεί αυτοτελές Τελωνείον α΄ τάξεως, της περιοχής αυτού εκτεινομένης επί των ως ανωτέρω εκτιθεμένων χώρων και ορίων, και έχει αρμοδιότητα επί πάσης εισαγωγής, διαμετακομίσεως και αποταμιεύσεως εμπορευμάτων προερχομένων είτε εκ του εξωτερικού απ’ ευθείας, είτε εκ του εσωτερικού κατόπιν μεταφορτώσεως, ή εξ αποταμιευτικών καταστημάτων. Έχει ιδίαν διαχείρισιν, διαμετακόμισιν, ταμείον, δικαστικόν Τμήμα, Υπηρεσίαν αζητήτων και λοιπάς συναφείς υπηρεσίας τελωνείου α΄ τάξεως, εξαιρέσει της εξαγωγής μεταφοράς και τελωνισμού αποσκευών επιβατών. Σελ. 83 - 138 Διεύθυνση Tελωνείων Πειραιά 30.Α.η.5-7